Øyvind Mårvik

Øyvind Mårvik (født 1940) er en norsk fisker, organisasjonsmann og politiker. Han var Flatangers ordfører fra 1980 til 1987, deretter varaordfører, valgt på Upolitisk liste.

Han vokste opp på Bølestrand som sønn av Nils Mårvik og hustru Olaug Bølestrand. Han giftet seg med Svanhild Ørsnes, og de bosatte seg i Hasvåg.

Mårvik har vært både mannskap og eier på fiskebåt og lakseoppdretter.

Han har hatt mange verv i fiskernes organisasjoner: fylkesleder og medlem av landsstyret i Norges Fiskarlag fra 1984 til 1996, medlem av kontrollnemnda i Norges Råfisklag og styremedlem i Feitsildfiskernes Salgslag, Statens fiskarbank og Havforskningsinstituttet.

Mårvik har forfattet flere lokalhistoriske verk.

 Referanser 

Kategori:Ordførere i Flatanger
Kategori:Partiløse ordførere
Kategori:Norske fagforeningspersoner
Kategori:Norske lokalhistorikere
Kategori:Norske fiskere
Kategori:Personer fra Flatanger kommune